අධ්‍යාපන අමාත්‍ය අකිල විරාජ් කාරියවසම් මීට පෙර මාධ්‍ය හමුවක් පවත්වමින් සදහන් කළේ පාසලේ ආරක්ෂාව සඳහා එක් පොලිස් නිලධාරියෙකු බැගින් යොදවන බවයි.කෙසේ වෙතත්, අස්ගිරි පාර්ශවයේ මහනායක අතිපූජ්‍ය වරකාගොඩ ශ්‍රී ඤාණරතන හිමියන් මාධ්‍ය වෙත අදහස් දක්වමින් සඳහන් කළේ පාසල් ආරම්භ කිරීම තවත් සති කිහිපයකින් පමණ කල් දැමිය යුතු බවයි.එමෙන්ම, ශ්‍රී ලංකා පොදුජන පෙරමුණේ සභාපති මහාචාර්ය ජී.එල්. පීරිස් මල්වතු සහ අස්ගිරි පාර්ශවයේ මහනාහිමිවරුන් බැහැ දුටු අතර එම අවස්ථාවේදී හෙට (06) දිනයේදී පාසල් විවෘත කිරීම සම්බන්ධයෙන් මල්වතු පාර්ශවයේ අනුනායක පූජ්‍ය නියංගොඩ විජිතසිරි හිමියන් ද කරුණු දක්වා සිටියා.මේ අතර, හෙට (06) දිනයේදී පාසල් ආරම්භ කිරීම පිළිබදව ඇඹිලිපිටිය - සෙවනගල මහා විද්‍යාලයේදී අද රැස්වීමක් පැවැත්වුණා.